Avengers: Doomsday

Το Avengers: Doomsday είναι επερχόμενη αμερικανική υπερηρωική ταινία η οποία βασίζεται στην υπερηρωική ομάδα των Marvel Comics Εκδικητές. Σε παραγωγή των Marvel Studios και AGBO και διανομή της Walt Disney Studios Motion Pictures, η ταινία προορίζεται να είναι η πέμπτη ταινία στην σειρά ταινιών Εκδικητές και η 39η ταινία του Κινηματογραφικού Σύμπαντος της Marvel (MCU). Σε σκηνοθεσία των Άντονι και Τζο Ρούσο και σενάριο των Μάικλ Γουόλντρον και Στίβεν ΜακΦίλι, στην ταινία πρωταγωνιστούν οι Κρις Χέμσγουορθ, Βανέσα Κίρμπι, Άντονι Μακί, Σεμπάστιαν Σταν, Λετίσια Ράιτ, Πολ Ραντ, Γουάιατ Ράσελ, Τένοτς Ουέρτα Μεχία, Έμπον Μος-Μπάκραχ, Σιμού Λιού, Φλόρενς Πιου, Κέλσι Γκράμερ, Λιούις Πούλμαν, Ντάνι Ραμίρεζ, Τζόζεφ Κουίν, Ντέιβιντ Χάρμπορ, Γουίνστον Ντιούκ, Χάνα Τζον-Κάμεν, Τομ Χίντλστον, Πάτρικ Στιούαρτ, Ίαν ΜακΚέλεν, Άλαν Κάμινγκ, Ρεμπέκα Ρομέιν, Τζέιμς Μάρσντεν, Τσάνινγκ Τέιτουμ, Πέδρο Πασκάλ και Ρόμπερτ Ντάουνι Τζούνιορ.

Δύο καινούριες ταινίες Εκδικητές, The Kang Dynasty και Secret Wars, ανακοινώθηκαν τον Ιούλιο του 2022 ως η ολοκλήρωση της Φάσης Έξι και του «Έπους του Πολυσύμπαντος» του MCU. Ο Ντέστιν Ντάνιελ Κρέτον προσλήφθηκε ως σκηνοθέτης του The Kang Dynasty και ο Τζόναθαν Μέιτζορς θα επαναλάμβανε τον ρόλο του ως ο Κανγκ ο Κατακτητής. Ο Τζεφ Λόβνες προσλήφθηκε ως σεναριογράφος τον Σεπτέμβριο. Τον Νοέμβριο του 2023, ο Κρέτον αποχώρησε από τον ρόλο του, ενώ ο Γουόλντρον αντικατέστησε τον Λόβνες. Παράλληλα, η Marvel σκεφτόταν να μην συνεχίσει με την ιστορία του Κανγκ, με τον Μέιτζορς να απολύεται τον επόμενο μήνα. Η επιστροφή των αδελφών Ρούσο ως σκηνοθέτες και του ΜακΦίλι ως σεναριογράφος, η επιλογή του Ντάουνι στον ρόλο του Doctor Doom, και ο νέος τίτλος της ταινίας ανακοινώθηκαν τον Ιούλιο του 2024. Τα γυρίσματα ξεκίνησαν τον Απρίλιο του 2025 και είναι προγραμματισμένα να ολοκληρωθούν τον Αύγουστο, με ένα τεράστιο καστ που αποτελείται κυρίως από ηθοποιούς προηγούμενων μέσων του MCU και άλλων ταινιών της Marvel.

Το Avengers: Doomsday είναι προγραμματισμένο να κυκλοφορήσει στις ΗΠΑ στις 18 Δεκεμβρίου 2026 ως μέρος της Φάσης Έξι του MCU. Η συνέχεια της ταινίας, Secret Wars, είναι προγραμματισμένη να κυκλοφορήσει στις 17 Δεκεμβρίου 2027.

 Σύνοψη 
Δεκατέσσερις μήνες μετά από τα γεγονότα του Thunderbolts* (2025), οι Εκδικητές, Γουακαντιανοί, Fantastic Four, Νέοι Εκδικητές και οι «αρχικοί» X-Men συμμαχούν για να αντιμετωπίσουν τον Doctor Doom.

 Ηθοποιοί και χαρακτήρες 

 Κρις Χέμσγουορθ ως Θορ: Ένα ιδρυτικό μέλος των Εκδικητών και ο πρώην βασιλιάς του Άσγκαρντ, βασισμένος στη θεότητα της σκανδιναβικής μυθολογίας με το ίδιο όνομα.
 Βανέσα Κίρμπι ως Σου Στορμ / Invisible Woman: Η σύζυγος του Ρίτσαρντς και μέλος των Fantastic Four η οποία μπορεί να παράγει πεδία δύναμης και να γίνει αόρατη.
 Άντονι Μακί ως Σαμ Γουίλσον / Captain America: Ένας Εκδικητής και πρώην αλεξιπτωτιστής εκπαιδευμένος από τον στρατό σε εναέρια μάχη με τη χρήση μιας ειδικά σχεδιασμένης συσκευής που φέρει φτερά.
 Σεμπάστιαν Σταν ως Μπάκι Μπαρνς: Ένας ενισχυμένος υπερ-στρατιώτης και ο de facto ηγέτης των Νέων Εκδικητών.
 Λετίσια Ράιτ ως Σούρι / Black Panther: Η πρώην πριγκίπισσα της Γουακάντα η οποία σχεδιάζει καινούρια τεχνολογία για το έθνος και αποκτά υπεράνθρωπες ικανότητες αφότου καταναλώνει το καρδιόσχημο βότανο.
 Πολ Ραντ ως Σκοτ Λανγκ / Ant-Man: Ένας Εκδικητής και πρώην εγκληματίας με μια στολή που του επιτρέπει να σμικρυνθεί ή να μεγεθυνθεί ενώ επίσης αυξάνει τη δύναμή του.
 Γουάιατ Ράσελ ως Τζον Γουόκερ / U.S. Agent: Ένας ενισχυμένος υπερ-στρατιώρης, πρώην Captain America και μέλος των Νέων Εκδικητών.
 Τένοτς Ουέρτα Μεχία ως Ναμόρ: Ο βασιλιάς του Ταλοκάν και ένας ισχυρός μεταλλαγμένος ικανός να αναπνεύσει και στη ξηρά και στο νερό.
 Έμπον Μος-Μπάκραχ ως Μπεν Γκριμ / The Thing: Ο καλύτερος φίλος του Ρίτσαρντς, πρώην αστροναύτης και μέλος των Fantastic Four του οποίου το δέρμα μετατράπηκε σε πορτοκαλί βράχους, δίνοντάς του υπεράνθρωπη δύναμη και αντοχή.
 Σιμού Λιού ως Ζου Σανγκ-Τσι: Ένας επιδέξιος γνώστης πολεμικών τεχνών, ο οποίος εκπαιδεύτηκε από μικρή ηλικία για να γίνει δολοφόνος από τον πατέρα του, Ζου Γουένγου.
 Φλόρενς Πιου ως Γελένα Μπελόβα: Μέλος των Νέων Εκδικητών η οποία εκπαιδεύτηκε στο Κόκκινο Δωμάτιο ως μια δολοφόνος Μαύρη Χήρα. 
 Κέλσι Γκράμερ ως Χανκ ΜακΚόι / Beast: Ένας μεταλλαγμένος και μέλος των X-Men από μια εναλλακτική πραγματικότητα ο οποίος κατέχει ζωικά σωματικά χαρακτηριστικά, όπως μπλε γούνα, μυτερά δόντια και αυτιά, κυνόδοντες και μακριά νύχια.
 Λιούις Πούλμαν ως Ρόμπερτ «Μπομπ» Ρέινολντς / Sentry / Void: Ένα άτομο με υπερδυνάμεις ο οποίος είναι πιο ισχυρός από όλους τους Εκδικητές μαζί.
 Ντάνι Ραμίρεζ ως Χοακίν Τόρες / Falcon: Ένας υποσμηναγός στην Αμερικανική Πολεμική Αεροπορία ο οποίος στρατολογήθηκε από τον Γουίλσον και χρησιμοποιεί παρόμοια φτερά.
 Τζόζεφ Κουίν ως Τζόνι Στορμ / Human Torch: Ο αδελφός της Σου και μέλος των Fantastic Four που μπορεί να πετάξει και να ελέγξει τη φωτιά.
 Ντέιβιντ Χάρμπορ ως Αλέξι Σόστακοφ / Red Guardian: Ένα μέλος των Νέων Εκδικητών ο οποίος είναι ο αντίστοιχος Ρώσος υπερ-στρατιώτης του Captain America και πατρική φιγούρα της Μπελόβα.
 Γουίνστον Ντιούκ ως Μ'Μπακού: Ένας δυνατός πολεμιστής και ο αρχηγός της φυλής των βουνών της Γουακάντα, των Τζαμπάρι.
 Χάνα Τζον-Κάμεν ως Έιβα Σταρ / Ghost: Ένα μέλος των Νέων Εκδικητών η οποία μπορεί να περάσει μέσα από αντικείμενα.
 Τομ Χίντλστον ως Λόκι: Ο θεός των ιστοριών του Άσγκαρντ, ο πρώην θεός της σκανταλιάς, και ο θετός αδελφός του Θορ, βασισμένος στη θεότητα της σκανδιναβικής μυθολογίας με το ίδιο όνομα.
 Πάτρικ Στιούαρτ ως Τσαρλς Εξέιβιερ / Καθηγητής X: Ένας τηλεπαθητικός μεταλλαγμένος και ο ιδρυτής των X-Men.
 Ίαν ΜακΚέλεν ως Έρικ Λένσερ / Magneto: Ένας ισχυρός μεταλλαγμένος ο οποίος μπορεί να παράγει και να ελέγξει μαγνητικά πεδία.
 Άλαν Κάμινγκ ως Κερτ Βάγκνερ / Nightcrawler: Ένας μεταλλαγμένος ο οποίος έχει μπλε δέρμα, μοιάζει με δαίμονα και έχει τη δυνατότητα να τηλεμεταφερθεί.
 Ρεμπέκα Ρομέιν ως Ρέιβεν Ντάρκχολμ / Mystique: Μια μεταλλαγμένη η οποία έχει μπλε δέρμα και αλλάζει μορφές.
 Τζέιμς Μάρσντεν ως Σκοτ Σάμερς / Cyclops: Ένας μεταλλαγμένος και ο ηγέτης των X-Men ο οποίος μπορεί να εκπέμπει ακτίνες οπτικής ενέργειας από τα μάτια του.
 Τσάνινγκ Τέιτουμ ως Ρέμι ΛαΜπό / Gambit: Ένας μεταλλαγμένος με την ικανότητα να φορτίζει αντικείμενα με κινητική ενέργεια, με αποτέλεσμα να ανατινάζονται.
 Πέδρο Πασκάλ ως Ριντ Ρίτσαρντς / Mister Fantastic: Ένας ιδιοφυής επιστήμονας και ο αρχηγός των Fantastic Four που μπορεί να τεντώσει όλα τα μέρη του σώματός του σε μεγάλα μήκη.

 Ρόμπερτ Ντάουνι Τζούνιορ ως Βίκτορ βον Ντουμ / Doctor Doom:Ο συν-σκηνοθέτης Τζο Ρούσο περιέγραψε τον Doom ως ένα από τους πιο περίπλοκους χαρακτήρες κόμικ και ένιωσε πως ο Ντάουνι—ο οποίος προηγουμένως υποδύθηκε τον Τόνι Σταρκ / Iron Man στο MCU—ήταν ο μόνος που μπορούσε να αναλάβει τον ρόλο. Ο Ντάουνι δημιούργησε το δικό του παρελθόν για τον χαρακτήρα ως αναφορά για την ερμηνεία του και επίσης συνείσφερε ιδέες για τη στολή.
Επιπρόσθετοι ηθοποιοί που είναι προγραμματισμένοι να εμφανιστούν στην ταινία είναι οι Μπένεντικτ Κάμπερμπατς ως Δρ. Στίβεν Στρέιντζ, Μάμπελ Καντένα ως Ναμόρα, Άλεξ Λιβινάλι ως Ατούμα, Κρις Έβανς ως Στιβ Ρότζερς και Ίντια Ρόουζ Χέμσγουορθ ως η υιοθετημένη κόρη του Θορ, Λαβ. Επίσης αναμένονται να επιστρέψουν οι Τζέρεμι Ρένερ ως Κλιντ Μπάρτον / Hawkeye, Τομ Χόλλαντ ως Πίτερ Πάρκερ / Spider-Man και Χέιλι Άτγουελ ως Πέγκι Κάρτερ. Υπάρχουν αμφιλεγόμενες απόψεις για το αν ο Ράιαν Ρέινολντς θα εμφανιστεί στην ταινία ως Γουέιντ Γουίλσον / Deadpool.

 Παραπομπές 

 Εξωτερικοί σύνδεσμοι 

  στο Marvel.com


Κατηγορία:Ταινίες του 2026
Κατηγορία:Αμερικανικές ταινίες δράσης
Κατηγορία:Εκδικητές (σειρά ταινιών)
Κατηγορία:Ταινίες της Έκτης Φάσης του Κινηματογραφικού Σύμπαντος της Marvel
Κατηγορία:Επερχόμενες ταινίες σίκουελ
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές ταινίες με υπερήρωες
Κατηγορία:Ταινίες της Marvel Studios
Κατηγορία:Αγγλόφωνες ταινίες
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Αμερικανικές ταινίες επιστημονικής φαντασίας
Κατηγορία:Αμερικανικές περιπετειώδεις ταινίες
Κατηγορία:Αμερικανικές περιπετειώδεις ταινίες φαντασίας
Κατηγορία:Ταινίες σίκουελ
Κατηγορία:Ταινίες σε παραγωγή Κέβιν Φάιγκι
Κατηγορία:Ταινίες με μουσική σύνθεση Άλαν Σιλβέστρι
Κατηγορία:Ταινίες γυρισμένες στα Pinewood Studios
Κατηγορία:Ταινίες γυρισμένες στο Λονδίνο
Κατηγορία:Crossover ταινίες με υπερήρωες